cyanic-selkie/wikianc huggingface dataset:
2008 முர்சிதாபாத் கொலை
விசாரணை மற்றும் மரணதண்டனை
முனீரா பீவி மற்றும் சைலேந்திர பிரசாத் ஆகிய இருவரும் ஜூலை 2006 இல் மீண்டும் லக்ட்சுமன்பூருக்கு திரும்பி வந்தனர். தங்கள் பத்து மாத மகனுடன் தங்களது கிராமத்திற்கு, திருமணத்திற்குப் பிறகு மீண்டும் பீவி வந்தார். முந்தைய சந்தர்ப்பத்தைப் போலவே, சைலேந்திரா, பாரம்பரிய கிராமவாசிகளின் கோபத்திலிருந்து தப்பிக்க மதம் மாற வேண்டியிருந்தது. அவர் முன்னா ஷேக் என்று அடையாளத்தை மாற்ற வேண்டியிருந்தது. எவ்வாறாயினும், அவரது மாமனார் அன்சாரி ஷேக், தனது மருமகன் முஸ்லீம்களின் வழக்கமான வெள்ளிக்கிழமை பிரார்த்தனைகளைச் செய்யவில்லை என்பதனைக் கண்டார்,சில சமயங்களில் முஸ்லீம்களின் வழக்கமான வாழ்த்துக்களுக்கும் முறையாக பதிலளிக்காமல் இருந்துள்ளார். 14 ஜூலை அன்று நடைபெற்ற ஒரு மத சடங்கின் போது அன்சாரி ஷேக்,  சைலேந்திரா முறையாக உச்சரிக்காது முணுமுணுத்தனைக்  கேட்டார். அது பற்றிய அவரது சந்தேகத்தினை பிற்பகலில் கிராம பெரியவர்களுக்கு தெரிவித்தார். கிராம பெரியவர்கள் அன்று மாலை கிராம தொடக்கப் பள்ளி மைதானத்தில் நடைபெற்ற சாலிசி நீதிமன்றத்தில், சைலேந்திரா தனது மத அடையாளத்தை சரிபார்க்க வலுக்கட்டாயமாக நிர்பந்திக்கப்பட்டார். அவர் விருத்தசேதனம் செய்யப்படாத நிலையில் இருந்ததனைக் கண்டறிந்த பிறகு, அவரை கடுமையாக தாக்கினர். சாலிசி நீதிமன்றத்தின் இருபத்தி இரண்டு அரசியல் மற்றும் மதத் தலைவர்கள், அன்சாரி ஷேக்குடன், சைலேந்திரா ஒரு முஸ்லிம் பெண்ணை திருமணம் செய்த குற்றவாளி என்று அறிவித்து அவருக்கு மரண தண்டனை வழங்கினார்கள். அவரது கைகளும் கால்களும் கட்டப்பட்டிருந்தன. அவர் வாயை மூடிக்கொண்டு அருகிலுள்ள சணல் வயலுக்கு அழைத்துச் செல்லப்பட்டார், அங்கு மரணதண்டனை நிறைவேற்றுபவர்கள் நான்கு பேரால் அவரது தொண்டை வெட்டப்பட்டது.
சைலேந்திர பிரசாத் ஜூலை 14 அன்று இரவு காணாமல் போனதால், அவர் மனைவி முனிரா பீபி அவர் மும்பைக்கு தப்பிச் சென்றதாக நம்பினார். அவளுடைய தந்தை அவளுடைய அம்மா மற்றும் சகோதரரிடமிருந்து சைலேந்திர பிரசாத்தின் உடைமைகள் எல்லாவற்றையும் வைத்திருந்தார். ஜூலை 27 அன்று, முனிரா தனது கணவரின் நிலையினை மற்ற கிராம மக்களிடமிருந்து அறிந்ததும், அவர் தனது தாய் மற்றும் சகோதரருடன் பெர்ஹாம்பூர் காவல் நிலையத்திற்கு முறையான புகார் அளிக்க வந்தார். ஜூலை 17 அன்று பத்து நாட்களுக்கு முன்பு சணல் வயல்களில் குன்னி பைக்குள் அடையாளம் தெரியாத ஒருவரின் தலை துண்டிக்கப்பட்ட உடலை காவல் துறையினர் ஏற்கனவே கண்டுபிடித்தனர். ஜூலை 28 அன்று, கிராமத்தில் சோதனை நடத்திய காவல் துறை அதிகாரியினர், சாலிசி நீதிமன்றத்திற்கு தலைமை தாங்கிய மூன்று பேரை கைது செய்தனர்.
சான்றுகள்
பகுப்பு:இந்தியாவில் ஆணவக் கொலை
இளையான்குடி ஊராட்சி ஒன்றியம்
இளையாங்குடி ஊராட்சி ஒன்றியம், தமிழ்நாட்டின்  சிவகங்கை மாவட்டத்தில் உள்ள  12   ஊராட்சி ஒன்றியங்களில்  ஒன்றாகும். இளையாங்குடி ஊராட்சி ஒன்றியம் 55 ஊராட்சி மன்றங்களைக் கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் இளையாங்குடியில் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, இளையாங்குடி ஊராட்சி ஒன்றியத்தின் மொத்த மக்கள் தொகை 86,680  ஆகும். அதில் பட்டியல் சாதி மக்களின் தொகை 21,735  ஆக உள்ளது. பட்டியல் பழங்குடி மக்களின் தொகை 3 ஆக உள்ளது.
ஊராட்சி மன்றங்கள்
இளையான்குடி ஊராட்சி ஒன்றியத்தின் 55 ஊராட்சி மன்றங்கள்:
ஜான் டி. கிளெய்னா
'''ஜான் டி. கிளெய்னா' (Jan T. Kleyna)''  ஓர் அவாய் பல்கலைக்கழகத்தின் வானியல் நிறுவனத்தில் முதுமுனைவர் பட்டம் பெறப்படிக்கும் ஆய்வாளர் ஆவார். இவரது ஆர்வம் பால்வெளி இயங்கியலில் முனைந்துள்ளது. இவர் கோள்சார் இயங்குபொருட்களின் கண்டுபிடிப்புக்கான முறைகளை உருவாக்க முனைந்தார் குறிப்பாக, வியாழனின் நிலாக்களைக் கண்டறியும் முறைகளில் ஈடுபட்டார். இவர் பல காரிக்கோளின் நிலாக்களைக் கண்டுபிடித்துள்ளார்.
மேற்கோள்கள்
பகுப்பு:பிரித்தானிய வானியலாளர்கள் பகுப்பு:வாழும் நபர்கள் பகுப்பு:சிறுகோள் கண்டுபிடிப்பாளர்கள்
கம்பிதைப்புக் கருவி
பிணைப்பி அல்லது 'கம்பிதைப்புக் கருவி' (ஆங்கிலத்தில்:stapler) ஒரு இயந்திர சாதனம் ஆகும். இது காகிதங்கள் அல்லது அதனைப் போன்ற ஒத்தப்பொருளை பிணைக்கப்பயன்படுகிறது. இது ஒரு மெல்லிய உலோக முள்ளை காகிதங்களின் வழியே உந்தித் தள்ளி அந்தமுள்ளின் முனைகள் மடிக்கப்படுவதால் காகிதங்களை பிணைக்கிறது. பிணைப்பி அரசுஅலுவலகங்கள், வணிகநிறுவனங்கள், வீடுகள் மற்றும் பள்ளிகளில் பரவலாக பயன்படுத்தப்படுகின்றன.
பிணைப்பி காகிதங்களை இணைக்க மட்டுமல்லாமல் அறுவை சிகிச்சை உபகரணங்களாகவும், அறுவை சிகிச்சைகளின் பொழுது காயங்களை மறைக்க திசுக்களை இணைக்கவும் பயன்படுகிறது.
பிணைப்பி இருவகைப்படும், 1. கைகளால் உபயோகப்படுத்துவது, 2. மின்சாரத்தால் உபயோகப்படுத்துவது. மின்சாரப் பிணைப்பியானது அதிக அளவிலான காகிதப் பக்கங்களை விரைவில் இணைக்கப் பயன்படுகிறது.
பொதுவாக கைகளால் இயக்கப்படும் பிணைப்பி 15 பக்கங்களை இணைக்கும் வகையிலிருக்கும்.
முதன் முதலாக பிணைப்பி, 18 ஆம் நூற்றாண்டில் பிரான்சு மன்னர் 15ஆம் லூயிஸ்க்கு செய்யப்பட்டது. 19 ஆம் நூற்றாண்டில் காகிதங்களின் பயன்பாடு அதிகரித்ததால் திறன்மிக்க பிணைப்பிகள் தேவைப்பட்டன.
கய்டு
கய்டு என்பவர் மங்கோலியக் ககான் ஒக்தாயியின் பேரன் ஆவார். மங்கோலியப் பேரரசின் ஒரு பிரிவான சகதாயி கானரசின் நடைமுறைப்படி உண்மையான ஆட்சியாளராக இருந்தார். இவர் சிஞ்சியாங் மற்றும் நடு ஆசியாவின் பகுதிகளை 13ஆம் நூற்றாண்டின் போது ஆண்டு வந்தார். இவர் யுவான் அரசமரபைத் தோற்றுவித்த குப்லாயை எதிர்த்து ஆட்சி நடத்தினார். நடுக்கால வரலாற்றாளர்கள் அடிக்கடி கதானைக் கய்டு எனத் தவறாக மொழிபெயர்ப்புச் செய்துள்ளனர். இதன் காரணமாகக் கய்டு இலெக்னிகா யுத்தத்தில் பங்கெடுத்தார் எனத் தவறாகக் குறிப்பிடப்படுகிறது. ஆனால் கதான் என்பவர் குயுக்கின் தம்பி ஆவார். கய்டுவுக்கு உறவினர் ஆவார். வலது|thumb|சிஞ்சியாங்கின் எங்கி நகரத்தின் நடுவில் ஓடும் கய்டு ஆறு.
உசாத்துணை
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:13ஆம் நூற்றாண்டு மங்கோலிய ஆட்சியாளர்கள்
பிராங்கு யாபிரிசுகி
பிராங்கு யாபிரிசுகி (Frank Zabriskie) ஓர் இசுக்காட்டிய வானியலாளர் ஆவார். இவர் 1962 இல் அமெரிக்க அறிவியல் மேம்பாட்டுக் கழக ஆய்வுறுப்பினராக தேர்ந்தெடுக்கப்பட்டார்.
மேற்கோள்கள்
பகுப்பு:இசுக்காட்லாந்து வானியலாளர்கள் பகுப்பு:வாழும் நபர்கள் பகுப்பு:பிரித்தானிய வானியலாளர்கள்
அவரை
அவரை என்பது இருபுற வெடிக்கனி அல்லது லெகூம், பெபேசி குடும்ப வகையைச்சார்ந்த பயன்மிக்க ஒரு கொடிவகை நிலத்திணை(தாவரம்) ஆகும். இது நீண்டு வளரும் சுற்றுக்கொடி ஆகும். இதன் காயே அவரைக்காய் எனப்படுகிறது. இக்காய் உண்ணச் சுவையானதும் மிகுந்த சத்துள்ளதும் ஆகும். இதில் புரதச் சத்து அதிகமாக காணப்படுகிறது (காயின் எடையில் சுமார் 25% விழுக்காடு புரதச்சத்து). இதில் நார்ப்பொருளும் அதிகமாக காணப்படுகிறது. இக்கொடியில் வெளிர் நீல நிறம் அல்லது வெண்ணிற பூக்கள் மலரும். இதன் நிலைத்திணையியல் அறிவியல் பெயர் லாப்லாப் பர்பூயூரிசு (Lablab purpureus) ஆகும். இக்கொடி நிலைத்திணை இயலில் ஃவேபேசி (Fabaceae) என்னும் குடும்பத்தைச் சார்ந்தது. இந்த அவரையிலும் பல வகைகள் உண்டு. மொச்சை அவரை என்னும் வகையின் விதைகள் படத்தில் காட்டப்பட்டுள்ளன. இந்தியாவிலிருந்தே பிற நாடுகளுக்குப் பரவியதாக கருதப்படுகிறது (நூல் துணை).
இன்னும் சில வகைகள்
ஞா. தேவநேயப் பாவாணர்  அவரையைப் பின்வருமாறு  வகைப்படுத்தியுள்ளார்.
மேற்சான்று
தமிழ் வளம்-நூல் பக்கம் 35, ஆசிரியர் ஞா.தேவநேயப் பாவாணர், தமிழ்மண் பதிப்பகம்,சென்னை.
பகுப்பு:அவரையினங்கள் பகுப்பு:குறிஞ்சிப் பாட்டில் வரும் மலர்கள் பகுப்பு:கொடிகள்
ஹொன்னம்மன ஏரி
ஹொன்னம்மன கெரெ எனப்படும் ஹொன்னம்மன ஏரி (கன்னடம்: ಹೊನ್ನಮ್ಮನ ಕೆರೆ) கர்நாடகாவில் குடகிலுள்ள சோமவாரப்பேட்டை நகரிலிருந்து ஆறு (6) கி.மீ. தொலைவில் உள்ள சூலிமாலத்தே சிற்றூருக்கருகே இருக்கும் தொட்டமாலத்தேவில் இருக்கும் ஒரு ஏரியும் புனிதமான இடமுமாகும். இது குடகிலிருக்கும் மிகப்பெரிய ஏரியாகும். ஆண்டுக்கு ஒருமுறை, கவுரி ஹப்பா திருவிழாவின் போது, சிறப்பு பூஜை நடத்தப்படுகிறது, மேலும் 'பாகினா' எனப்படும் ஹொன்னம்மா தெய்வத்துக்குரித்தான படையல் இந்த ஏரிக்கு அளிக்கப்படுகிறது.
வரலாறு
கெரெகே ஹாரா என்ற கதை ஹொன்னம்மன கெரெவை உருவாக்கியதிலிருந்து பெறப்பட்டது. தொன்மக்கதைப்படி, பெருவணிகர் ஒருவரின் கடைசி மருமகளான ஹொன்னம்மா, மக்கள் நலனுக்காக தனது உயிரை ஈந்ததன் மூலம் தெய்வமாக வணங்கப்படுகிறார். அவரைச் சிறப்பிக்க ஒரு கோவில் அமைக்கப்பட்டது, மேம்பட்ட வசதிகளை வழங்குவதற்காகப் பின்னர் அது புதுப்பிக்கப்பட்டது.
நிலவெளி
ஹொன்னம்மன கெரெ பல மலைகளாலும், முகடுகளாலும், காபித் தோட்டங்களாலும் சூழப்பட்டுள்ளது.
தங்குமிடங்கள்
ஹொன்னம்மன கெரெவுக்கு அருகில் ஒரு சில தங்குமிடங்கள் உள்ளன. டிரோப்பிக்கல் ரெய்ன் என்ற தங்குமிடம் (பண்ணை) இந்த ஏரிக்கு ஒரு (1) கிமீ தொலைவில் உள்ளது.
காலநிலை
ஹொன்னம்மன கெரெவின் வெப்பநிலை, குடகு மாவட்டத்தின் பிற பகுதிகளைப் போலவே ஆண்டு முழுவதும் 16 முதல் 27 °C அளவில் இருக்கின்றது.
ஒட்டக்கூத்தர்
ஒட்டக்கூத்தர் என்னும் புகழ்மிக்க தமிழ்ப் புலவர் விக்கிரம சோழன் இரண்டாம் குலோத்துங்கன், இரண்டாம் இராசராசன் ஆகிய மூன்று சோழ மன்னர்களுக்கும் அவைப் புலவராகவும், அமைச்சராகவும் பணியாற்றியவர். இவருக்குப் பல பட்டங்கள் இருந்தன. அவற்றுள் கவிச்சக்கரவர்த்தி, கவிராட்சதன் என்பன குறிப்பிடத்தக்கன.
பிறப்பு
இவர் தமிழ்நாட்டின் திருச்சி மாவட்டத்திலே மலரி (இன்றைய திருவெறும்பூரில்) என்னும் ஊரில் செங்குந்த கைக்கோளர் குலத்தில் பிறந்தார்.
கூத்தர்' முதலியார் என்பதுதான் இவரது பெயர் என்றாலும் இவர் 'ஒட்டம்' (பந்தயம்) வைத்துப் பாடுவதில் வல்லவர் என்பதால் ஒட்டக்கூத்தர் என்று வழங்கப்பட்டார்.
வரலாறு
நளவெண்பா இயற்றிய புகழேந்திப் புலவர் இவர் காலத்தில் வாழ்ந்தவர் கம்பரின் பிறந்த-நாளையும், மறைந்த நாளையும் நினைவுகூர்ந்து இவர் பாடியுள்ள இவரது பாடல்கள் கம்பர் இவரது காலத்துக்கு முந்தியவர் என்னும் வரலாற்று உண்மையை வெளிப்படுத்துகின்றன. காஞ்சிபுரத்தில் இருந்துகொண்டு அக்காலத்தில் ஆட்சி புரிந்துவந்த காங்கேயன் என்பவன் இவரைப் பேணிய வள்ளல். குலோத்துங்கன் போரைச் சிறப்பித்துப் பாடிய இவரது பாடல்கள் தனிப்பாடல் திரட்டில் உள்ளன. இவரும் புகழேந்திப் புலவரும் போட்டிப் போட்டுக்கொண்டு பாடல்கள் சுவை மிக்கவை.
இவர் இயற்றிய குலோத்துங்கசோழன் பிள்ளைத்தமிழ் என்ற சைவச்சிற்றிலக்கிய நூலே தமிழில் தோன்றிய முதல் பிள்ளைத்தமிழ் நூலாகும். இவரது காலத்துக்குச் சுமார் 500 ஆண்டுகள் பின்னர் பெரியாழ்வார் பாடிய பிள்ளைத்தமிழ்ப் பாடல்கள் தனி நூலாக இல்லை.
பூந்தோட்டம் ஊரில் சரஸ்வதி கோயிலை ஒட்டக்கூத்தர் கட்டியதாகவும், அதனால் பூந்தோட்டம் அவரது பெயராலேயே கூத்தனூர் என்று பெயர் பெற்றதாகக் கூறப்படுகிறது.
இவர் கவிச்சக்கரவர்த்தி, கவிராட்சசன், சக்கரவர்த்தி, காளக்கவி, கௌடப் புலவர், சருவஞ்ஞன கவி இன்ன பல பட்டங்களைப் பெற்றார் இதில் கவிச்சக்கரவர்த்தி என்ற பட்டம் ஒட்டக்கூத்தர், கம்பர், சயங்கொண்டார் என மூன்று பேருக்கு மட்டுமே உள்ளது.
ஒட்டக்கூத்தர் ஜீவசமாதி கும்பகோணம் தாராசுரம் அருள்மிகு வீரபத்ரசுவாமி திருக்கோயில் அமைந்துள்ளது.
ஒட்டக்கூத்தரின் நூல்கள்
இவையன்றி கண்டன் கோவை, தில்லையுலா என்னும் இன்னும் பல நூல்கள் இயற்றியுள்ளார்.
சரஸ்வதி கோயில்
கூத்தனூர் சரஸ்வதி கோயிலில் ஒட்டக்கூத்தர் வழிபட்டு அம்பாள் அருள் பெற்றுள்ளார்.
அடிக்குறிப்புகள்
பகுப்பு:தமிழ்ப் புலவர்கள் பகுப்பு:சைவச் சிற்றிலக்கிய ஆசிரியர்கள் பகுப்பு:சைவ சமய நூலாசிரியர்கள் பகுப்பு:சோழர்களின் அவைக்களப் புலவர்கள்
ஒருதுணை மணம்
ஒருதுணை மணம் (Monogamy) என்பது ஒரு பெண்ணும், ஒரு ஆணும் மண உறவில் இணைந்து வாழ்வதைக் குறிக்கின்றது. சில சமுதாயங்களில், ஒருவர் தனது வாழ்க்கைக் காலம் முழுவதும், ஒருவரை மட்டுமே கணவனாகவோ அல்லது மனைவியாகவோ கொண்டு வாழும் ஒருதுணை மணமுறை உள்ளது. வேறு சில சமுதாயங்களில், எந்தவொரு காலகட்டத்திலும் ஒருவரை மட்டுமே துணைவராகக் கொண்டு வாழும் முறை உள்ளதாயினும், காலத்துக்குக் காலம் துணைவர்களை மாற்றிக்கொண்டு வாழ்வதையும் காணலாம். இது, கணவனோ, மனைவியோ இறந்து போவதனாலும், விவாகரத்தினாலும் ஏற்படுகின்றது. ஒரு குறிப்பிட்ட காலகட்டத்தில் மணத் தொடர்புகளை ஒரு துணைவருடன் மட்டும் கட்டுப்படுத்திக் கொள்ளும், இத்தகைய மணமுறை தொடர் ஒருதுணை மணம் என அழைக்கப்படுகின்றது.
தற்காலத்தில் பெரும்பாலான நவீன சமுதாயங்களில் ஒருதுணை மணமுறையே பின்பற்றப்பட்டு வந்தாலும், மனித வரலாற்றில், மிகப் பெரும்பாலான சமுதாயங்களில், பலதுணை மண முறையே பின்பற்றப்பட்டு வந்ததைக் காணமுடியும்.
ஒரு காலத்தில் மனித இனத்தின் கூர்ப்பில் (பரிணாமம்) உயர்ந்தநிலை ஒருதுணை மண முறையே எனக்கருதப்பட்டு வந்த போதிலும், தற்காலத்தில் மானிடவியலாளர்கள் இதனை ஏற்றுக் கொள்வதில்லை. நவீன சமுதாயங்களில் இது விரும்பிப் பின்பற்றப்படும் ஒரு முறை என்ற அளவிலேயே இதில் சிறப்புக் காணமுடியும். இந்து சமயம், கத்தோலிக்க சமயம் முதலான பல சமயங்கள் பலதுணை மணத்தைப் பொதுவாக ஏற்பதில்லை. இதுவும் ஒருதுணை மணமுறை பரவி வருவதற்கான காரணங்களில் ஒன்றாகும். பல சமுதாயங்களில் பலதுணை மணத்துக்குத் தேவையை ஏற்படுத்துகின்ற பொருளாதாரக் காரணங்கள், நவீன சமுதாயங்களில் ஒருதுணை மணமுறைக்கே சாதகமாக உள்ளன.
இவற்றையும் பார்க்கவும்
பகுப்பு:திருமண முறைகள்
நோக்கு கூலி
நோக்கு கூலி (Nokku kooli) என்பது கேரளா மாநிலத்தில் மட்டும் பல்லாண்டுகளாக நடைமுறையில் உள்ள பாரம் தூக்கும் மற்றும் இறக்கும் தொழிலாளர்களின் அரை-சட்டபூர்வமான வேலைப் பண்பாடு ஆகும். இந்த வேலை முறை கேரளாவின் தொழிற்சங்கங்களால் கட்டுப்படுத்தப்படுகிறது. இதற்கு கேரளா அரசியல்வாதிகளின் மறைமுக ஆதரவு உண்டு. கேரளாவில் சுமை தூக்கும் தொழிலாளர்கள் சங்கத்தைச் சேர்ந்த சுமை தூக்குபவர்களால் மட்டுமே வாகனங்களிலிருந்து பொருட்களை ஏற்றவோ அல்லது இறக்கவோ முடியும். உரிமையாளர் வேறு நபர்களைக் கொண்டு அப்பணியைச் செய்தால், சுமை தூக்கும் தொழிலாளர் சங்கத்தைச் சேர்ந்தவர்கள் சுமைகளை ஏற்றி அல்லது இறக்குவதை பார்த்துக் கொண்டிருப்பர். இதற்கு நோக்கு கூலியும் (பார்த்துக்கொண்டிருந்ததற்கான கட்டணம்), சுமைகளைத் தொட்டு விட்டு போய்விட்டால் அதற்கு தொடு கூலியும் கண்டிப்பாகக் கேட்டு வசூலிப்பர். ஒரு நிறுவனம், இயந்திரம் வாயிலாக பணி மேற்கொள்ளும் போது தொழிலாளர்கள் பணியிடத்திற்கு வந்து அமர்ந்து ஏழு மணி நேரம் வேடிக்கை பார்த்து, அடாவடியாக சம்பளம் வாங்குவர். இதற்கு பெயர் தான் நோக்கு கூலி
பொதுமக்களின் கோரிக்கையால் இந்த நோக்கு கூலி மற்றும் தொடு கூலி நடைமுறையை 1 மே 2018 அன்று கேரள அரசு தடை செய்து அறித்துள்ளது.
மேலும் கேரள உயர் நீதிமன்றம் இந்த சட்ட விதிகளுக்கு முரணான நோக்கு கூலி மற்றும் தொடு கூலி வலுக்கட்டாயமாக பொதுமக்கள் மற்றும் நிறுவன உரிமையாளர்களிடம் கேட்பவர்களை குண்டர் சட்டத்தில் சிறையில் இட கேரள உயர் நீதிமன்றம் தீர்ப்பு அளித்துள்ளது.
நோக்கு கூலியால் பொதுமக்கள் படும் அவலங்கள் குறித்து மலையாள எழுத்தாளர் பால் சக்காரியா, நோக்கு கூலியை பின்வரும் எடுத்துக்காட்டுடன் விளக்குகிறார்: நீங்கள் வீட்டுச் சாமான்களை ஓரிடத்திலிருந்து, வேறிடத்திற்கு ஏற்றி, இறக்குகிறீர்கள் எனில் அதற்கு  தொழிலாள தோழர்கள் ஏற்ற/இறக்குவதற்கு ஒரு பெரிய தொகையைக் கோருகின்றனர்; எனவே நண்பர்களின் உதவியுடன் அதை நீங்களே செய்ய முடிவு செய்கிறீர்கள். தோழர்கள் தூரத்திலிருந்து பார்க்கிறார்கள்; நீங்கள் ஏற்றி, இறக்கி முடித்தவுடன், அவர்கள் கேட்கும் ஊதியத்தை கொடுக்கும்படி கேட்கிறார்கள். நீங்கள் பணம் செலுத்தவில்லை என்றால், கொஞ்சம் வன்முறையால் நீங்கள் காயப்படுவீர்கள். கேரளாவில் தொழிலாளி வேலை செய்யாவிட்டாலும் அவருக்கு ஊதியம் வழங்க வேண்டும் என்று கூறுகிறது. அது ஒரு வகையான தொழிலாளர்களின் சொர்க்கம் என காரல் மார்க்ஸ் கூட எதிர்பார்க்கவில்லை.
நோக்குக் கூலி மற்றும் தொடு கூலிக்கு எதிராக கேரள அரசு மற்றும் கேரளா உயர் நீதிமன்றம்]] தடை விதித்தாலும், கேரளா தொழிலாளர்கள், கனரக வாகனகளில் கொண்டுவரப்படும் சுமைகளுக்கு தற்போது வரை நோக்குக் கூலி மற்றும் தோடு கூலி கேட்டு கட்டாயப்படுத்தும் நிகழ்வுகள் தொடர்கிறது. செப்டம்பர், 2021-இல் இஸ்ரோவிற்கு சொந்தமான பெரும்சுமை கொண்ட கருவிகளை கனரக வாகனத்தில் ஏற்றிக் கொண்டு திருவனந்தபுரத்திற்கு சென்ற போது கேரளாவின் நோக்கு கூலி தொழிலாளர்கள் வழிமறித்து கூலி கேட்டனர். இஸ்ரோ அதிகாரிகள் கேரளா அரசுடன் தொடர்பு கொண்ட பிறகே வேண்டா வெறுப்பாக நோக்கு கூலி தொழிலாளர்கள் இஸ்ரோவின் கனரக வாகனத்தைச் செல்ல அனுமதித்தனர்.
வெளி இணைப்புகள்
பகுப்பு:கேரளப் பொருளாதாரம் பகுப்பு:கேரளப் பண்பாடு மலையாள வழக்குச் சொற்கள் கேரளாவில் தொழிலாளர்கள் சர்ச்சைக்குரிய ஊதியம்
திருப்பத்தூர் ஊராட்சி ஒன்றியம்
திருப்பத்தூர் ஊராட்சி ஒன்றியம், தமிழ்நாட்டின் சிவகங்கை மாவட்டத்தில் உள்ள 12  ஊராட்சி ஒன்றியங்களில் ஒன்றாகும். திருப்பத்தூர் ஊராட்சி ஒன்றியம் 40 ஊராட்சி மன்றங்களைக் கொண்டுள்ளது. திருப்பத்தூரில் இவ்வூராட்சி ஒன்றியத்தின் வட்டார வளர்ச்சி அலுவலகம்  அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, திருப்பத்தூர் ஊராட்சி ஒன்றியத்தின் மொத்த மக்கள் தொகை 79,629 ஆகும். அதில் பட்டியல் சாதி மக்களின் தொகை 12,513 ஆக உள்ளது. பட்டியல் பழங்குடி மக்களின் தொகை 9 ஆக உள்ளது.
ஊராட்சி மன்றங்கள்
திருப்பத்தூர் ஊராட்சி ஒன்றியத்தில் உள்ள 40 கிராம ஊராட்சி மன்றங்கள்:
மேற்கோள்கள்
பகுப்பு:சிவகங்கை மாவட்ட ஊராட்சி ஒன்றியங்கள்
காங்கேசன்துறை கலங்கரை விளக்கம்
காங்கேசன்துறை கலங்கரை விளக்கம் (Kankesanthurai Lighthouse) என்பது இலங்கையின் வடக்கே காங்கேசன்துறையில் உள்ள ஒரு கலங்கரை விளக்கமாகும். இந்த கலங்கரை விளக்கம் 1893-ல் கட்டப்பட்டது. 22 m உயர கலங்கரை விளக்குத் தூணில் விளக்கு மற்றும் பார்வை மாடத்துடன் கூடிய எண்கோண கொத்து கோபுரம் உள்ளது. இலங்கை ஆயுதப் படையின் வலிகாமம் வடக்கு உயர்பாதுகாப்பு வலயத்திற்குள்ளும், கடற்படைத் தளத்திற்குள் உள்பகுதியில் அமைந்துள்ள இந்த கலங்கரை விளக்கம் இலங்கை உள்நாட்டுப் போரின் போது பெரிதும் சேதமடைந்து செயலற்ற நிலையில் உள்ளது.
வெளி இணைப்புகள்
பகுப்பு:இலங்கையில் உள்ள கலங்கரை விளக்கங்கள் பகுப்பு:Coordinates on Wikidata
அளவுவிகிதம் (நிலப்படம்)
நிலப்படங்களில் அளவுவிகிதம் (scale) ஒரு பொருளின் மெய்யான அளவிற்கும் நிலப்படத்தில் அதே பொருள் சிறியதாகக் காட்டப்படும் அளவிற்கும் உள்ள ஒப்புமையைக் குறிக்கிறது. இது நிலப்படங்களில் அளவிகிதச் சட்டம் மற்றும் 1:n போன்ற விகிதங்களாலும் குறிப்பிடப்படும். நிலப்படத்தைப் பயன்படுத்துவோர் இதன் மூலம் நிலப்படத்தில் அளவிட்ட தொலைவை மெய்யானத் தொலைவிற்கு கணித்துக் கொள்ள முடியும்.
சொல்வழி அளவிகித வெளிப்பாடு
நிலப்பட அளவிகிதங்கள் சொற்களில் வெளிப்படுத்தப்படும்; இது விகிதமாகவோ பின்னமாகவோ இருக்கலாம். சிலெடுத்துக்காட்டுகள்:
பட்டை விளக்கம் எதிர். சொல் விளக்கம்
மேலே கூறியதைத் தவிர சில நிலப்படங்களில் (படத்தோற்றமாக) பட்டை அளவிகிதங்கள் காட்டப்பட்டிருக்கும். காட்டாக, தற்கால கடல்சார் நிலப்படங்களில் கிமீ, மைல்கள், கடல்சார் மைல்கள் என மூன்று பட்டை அளவிகிதங்கள் இடப்படுகின்றன. இத்தகைய நிலப்படங்களில் அளவுக்கோல் அல்லது கோணமானிகளைக் கொண்டு அளவிட முடியும்.
பட்டை விளக்கத்தையும் சொல் விளக்கத்தையும் ஒப்புநோக்கினால் பயனருக்கு மொழி தெரியுமானால் அளவிகிதத்தை எளிதாக கற்பனை செய்து கொள்ள முடியும். ஒரு அங்குலம் ஒரு மைல் என்றால் நிலப்படத்தில் இரண்டு ஊர்கள் இரண்டு அங்குலம் விலகியிருந்தால் அவைகளுக்கு இடையே உள்ள தொலைவு நான்கு மைல்கள் எனப் புரிந்து கொள்ளலாம். ஆனால் விளக்கம் தரப்பட்டுள்ள மொழியில் பயனருக்கு அறிமுகம் இல்லையென்றாலோ அல்லது புழக்கத்தில் இல்லாத தொன்மையான அலகில் குறிப்பிடப்பட்டிருந்தாலோ சிக்கலாகும். இங்கு காட்சித்தோற்ற பட்டை விளக்க குறியீடு சிறப்பாகும்.
பெரும் அளவுவிகிதம், இடைப்பட்ட அளவுவிகிதம், சிறிய அளவுவிகிதம்
சில நேரங்களில் நிலப்படங்களை "பெரும் அளவிகித நிலப்படம்" என்றோ "சிறிய அளவிகித நிலப்படம்" என்றோ வகைப்படுத்தப்படுகின்றது. "பெரிய அளவிகித நிலப்படத்தில்" பொருட்கள் பெரியதாகக் காட்டப்படுகின்றன. இதற்கு எதிராக "சிறிய அளவிகித நிலப்படத்தில்" பொருட்கள் சிறியனவாகக் காட்டப்படுகின்றன. காட்டாக, நிலப்படமொன்றில் 1:10,000 அளவிகிதத்தில் காட்டப்படும் தீவின் அளவு 1:25,000 அளவிகிதத்தில் காட்டப்படும் தீவின் அளவை விட பெரியதாக இருக்கும். இதனால் முன்னதை பெரிய அளவிகித நிலப்படம் எனலாம். ஒரே அளவுள்ள நிலப்படங்களை, காட்டுக்கு 11x17 அங்குல நிலப்படம், ஒப்பிட்டால் பெரிய அளவிகித நிலப்படத்தில் மையத்தைச் சுற்றி குறைந்த நிலப்பரப்பே காட்டப்பட்டிருக்கும்; சிறிய அளவிகிதத்தில் குறிப்பிட்ட நிலப்பரப்பின் மையத்திலிருந்து விரிவான புவியியல் பரப்பு காட்டப்பட்டிருக்கும். இணையப் பயன்பாடுகளில் இயங்குநிலை அளவிகித மாற்றங்களில் பெரிய அளவிகிதத்திற்கு செல்வது அண்மையாக்கு என்றும் சிறிய அளவிகிதத்திற்குச் செல்வது சேய்மையாக்கு என்றும் குறிப்பிடப்படும்.
1:50 000 அல்லது அதற்கும் மேலான (காட்டாக, 1:40 000) விகிதங்கள் கொண்ட நிலப்படங்கள் பெரிய அளவிகித நிலப்படங்கள் எனப்படுகின்றன. 1:50 000 முதல் 1:250 000 வரை அளவிகிதங்களைக் கொண்டவை இடைநிலை அளவிகித நிலப்படங்களாகக் கருதப்படுகின்றன. இவையல்லாத நிலப்படங்கள் (காட்டாக 1:300 000) சிறிய அளவிகித நிலப்படங்களாகக் கருதப்படுகின்றன.
நிலப்படத்தில் அளவுவிகிதம் இடல்
அளவிகிதத்தின் அடிப்படை மிக எளிமையாக இருப்பினும் இதனை நிலப்படங்களில் அச்சிடும்போது சிக்கல்கள் எழுகின்றன. கோளவடிவ புவியின் மேற்பரப்பு வளைவாக உள்ளதால் இந்த அளவுவிகிதம் நிலப்படத்தின் வெவ்வேறு புள்ளிகளில் மாறுகின்றது. இந்த வேறுபாடுகளால் இந்த அளவிகித கோட்பாட்டில் இரு விதயங்கள் கவனம் பெறுகிறது. முதலாவது புவியின் அளவிற்கும் உருவாக்கும் கோளத்தின் அளவிற்குமான விகிதம். உருவாக்கும் கோளம் புவியின் அளவைச் சுருக்கி அதன்வடிவமாக கருதப்படும் கருதுகோள். இந்த கோளத்திலிருந்து நிலப்படம் வீழ்த்தப்படுகின்றது.
புவியின் அளவிற்கும் உருவாக்கும் கோளத்தின் அளவிற்குமான விகிதம் பெயரளவு அளவுவிகிதம் (= முதன்மை அளவுவிகிதம் = சார்பு பின்னம்) எனப்படுகின்றது. பல நிலப்படங்களும் இந்த பெயரளவு அளவிகிதத்தை குறிப்பிடுகின்றன. இந்த நிலப்படங்களில் இது அளவிகிதச் சட்டம் அச்சிடப்பட்டிருக்கும். அடுத்ததாக நிலப்படத்தின் வெவ்வேறு பகுதிகளில் அளவிகிதத்தில் காணப்படும் வேறுபாடு. இது நிலப்படத்தில் உள்ள புள்ளியில் உள்ள அளவிகிதத்திற்கும் பெயரளவிலான அளவிகிதத்திற்குமுள்ள விகிதமாகும். இது அளவிகித காரணி (= புள்ளி அளவுவிகிதம் = குறிப்பிட்ட அளவுவிகிதம்) எனப்படும்.
நிலப்படத்தில் காட்டப்படும் புவிப்பகுதி புவியின் வளைவை புறக்கணிக்கத் தக்கதாக  சிறியதாக இருப்பின்—சிற்றூரின் நகரத்திட்டம் போன்றவை—ஒரே அளவுவிகிதம் குறிப்பிட்டால் போதுமானது. ஆனால் பெரும் நிலப்பரப்புகளைக் காட்டும் நிலப்படங்களில், அல்லது புவியை முழுமையாகக் காட்டும் நிலப்படங்களில், நிலப்படத்தின் அளவுவிகிதம் தொலைவுகளை கணிக்கப் பயன்ற்றது. நிலப்படத்தில் எவ்வாறு அளவிகிதங்கள் வெவ்வேறு பகுதிகளில் மாறுபடுகின்றன என்பதை அறிய நிலப்பட வீழல் முதன்மை பெறுகின்றது. இந்த அளவிகிதங்கள் கவனிக்கத்தக்க அளவில் வேறுபடுமானால் அளவிகித காரணியை குறிப்பிடுவது தேவையாகிறது. திசாட்டின் குறிப்பீட்டு நிலப்படம் இதனை விளக்க பயன்படுத்தப்படுகின்றது.
மேற்கோள்கள்
பகுப்பு:நிலப்படவரைவியல் பகுப்பு:அளவை
இளவரசர் காங்கின் மாளிகை
இளவரசர் காங் மாளிகை இளவரசர் குங் மாளிகை என்றும் அழைக்கப்படும் இது ஒரு அருங்காட்சியகமும் சுற்றுலா தலமுமாகும். இது பெய்ஜிங்கில் உள்ள சிச்செங் மாவட்டத்தில் சிச்சாஹாய் ஏரிக்கு வடக்கே அமைந்துள்ளது. இது பெரிய சிஹியுவான் பாணி மாளிகைகள் மற்றும் தோட்டங்களைக் கொண்டுள்ளது. கியான்லாங் பேரரசரால் மிகவும் விரும்பப்பட்ட ஒரு அதிகாரியான கேசன் என்பவருக்கு முதலில் கட்டப்பட்டது. பின்னர் இது 19 ஆம் நூற்றாண்டின் பிற்பகுதியில் மாளிகையில் வசித்த மஞ்சு இளவரசரும் மறைந்த சிங் வம்சத்தின் செல்வாக்குமிக்க அரசியல்வாதியுமான இளவரசர் காங்கின் பெயரிடப்பட்டது.
வரலாறு
சீன வரலாற்றில் மிகவும் ஊழல் நிறைந்த அதிகாரி என்ற பெயர் பெற்ற கியான்லாங் பேரரசரின் ஆட்சியில் ஒரு முக்கிய அரசவை அதிகாரி கேசன் என்பவருக்காக சிங் வம்சத்தின் போது 1777 ஆம் ஆண்டில் இந்த மாளிகை கட்டப்பட்டது. சிறு வயதிலிருந்தே, கேசன் கியான்லாங் பேரரசரின் ஆதரவுடன் இருந்தார். மேலும், ஏகாதிபத்திய நிர்வாகத்தில் விரைவாக பதவி உயர்ந்து அரசவையில் உயர் மற்றும் பணக்கார அதிகாரிகளில் ஒருவரானார். 1799 ஆம் ஆண்டில், கியான்லாங் பேரரசரின் வாரிசான ஜியாகிங் பேரரசர், கேசனை ஊழல் செய்ததாக குற்றம் சாட்டி, தூக்கிலிட்டு, அவரது சொத்துக்களை பறிமுதல் செய்தார். பின்னர், கியான்லாங் பேரரசரின் 17 வது மற்றும் இளைய மகனான இளவரசர் கிங்கிற்கு இந்த மாளிகை வழங்கப்பட்டது.
1851 ஆம் ஆண்டில், சியான்ஃபெங் பேரரசர் தனது ஆறாவது சகோதரர் இளவரசர் காங்கிற்கு இந்த மாளிகையை வழங்கினார்.
1921 ஆம் ஆண்டில், சிங் வம்சத்தின் வீழ்ச்சிக்குப் பிறகு, இளவரசர் காங்கின் பேரன் புவே, கத்தோலிக்க திருச்சபையின் புனித பெனடிக்ட் சபைக்கு ஒரு அடமானமாக இந்த சொத்தை வழங்கினார். பெனடிக் சபை ஒரு பல்கலைக்கழகமாக பயன்படுத்த பாழடைந்த மாளிகையை மீட்டமைக்க முதலீடு செய்தது. 1951 ஆம் ஆண்டில் பாதிரியார்கள் சீனாவிலிருந்து நாடு கடத்தப்படும் வரை இது புரென் கத்தோலிக்க பல்கலைக்கழகம் என்று அழைக்கப்பட்டது.
சீனாவின் கலாச்சாரப் புரட்சியின் போது, 1980களில் புத்துயிர் பெறும் வரை இந்த மாளிகையை பெய்ஜிங் ஏர் கண்டிஷனிங் தொழிற்சாலை பயன்படுத்தியது. 1982 ஆம் ஆண்டில், பெய்ஜிங்கில் தேசிய மட்டத்தில் பாதுகாக்கப்பட்ட ஒரு முக்கிய வரலாற்று மற்றும் கலாச்சார தளமாக இது அறிவிக்கப்பட்டது. நவம்பர் 1996 முதல், இதன் கட்டிடங்களும் தோட்டங்களும் சுற்றுலாப் பயணிகளை ஈர்க்கின்றன. 2008 ஆம் ஆண்டு ஆகத்து 24 ஆம் தேதி பெய்ஜிங்கில் நடந்த கோடைகால ஒலிம்பிக்கின் போது இந்த மாளிகையின் புதுப்பித்தல் பணிகள் நிறைவடைந்தன.
அமைப்பு
இந்த மாளிகை பெய்ஜிங்கில் மிகவும் நேர்த்தியான மற்றும் சிறந்த பாதுகாக்கப்பட்ட ஏகாதிபத்திய மாளிகைகளில் ஒன்றாகும். மேலும் இது பல குடும்பங்களை தங்க வைக்கப் பயன்படுகிறது. இது மொத்தம் 60,000 சதுர மீட்டர் பரப்பளவைக் கொண்டுள்ளது.
மாளிகையின் கட்டிடங்கள் தெற்கில் அமைந்துள்ளன; தோட்டங்கள் வடக்கில் உள்ளன. இந்த கட்டிடங்களில் பல சிஹேயுவான் முற்றங்கள், இரண்டு மாடி கட்டிடங்கள் மற்றும் ஒரு பெரிய பீக்கிங் இசைநாடக அரஙகம் ஆகியவை அடங்கும். சில முற்றங்களில் மாளிகையின் வரலாறு குறித்த நிரந்தர கண்காட்சிகள் மற்றும் தற்காலிக கலை கண்காட்சிகள் உள்ளன.
இந்த மாளிகையைத் தவிர, 28,000 சதுர மீட்டர் தோட்டத்தில் 20 அழகிய இடங்கள், பெவிலியன்கள், சியாங்சுவில் உள்ள தாய் ஏரியிலிருந்து உருவாகும் பாறை உள்ளிட்ட செயற்கை மலைகள் மற்றும் குளங்கள் உள்ளன.
மறுசீரமைப்பு பணிகள்
2005 ஆம் ஆண்டில், இந்த மாளிகை 200 மில்லியன் யுவான் மதிப்புள்ள புதுப்பிப்பு பணிகள் மேற்கொண்டுள்ளது. நவம்பர் 2006 இல், கட்டிடங்களின் மறுசீரமைப்பு பணிகள் தொடங்கப்பட்டன. இந்த மாளிகை 24 ஆகத்து 2008 இல் "இளவரசர் காங்கின் மாளிகை" என்றப் பெயரில் மீண்டும் திறக்கப்பட்டது. இது மஞ்சு பிரபுக்களின் வாழ்க்கையையும் சிங் வம்சத்தின் அம்சங்களையும் காட்டுகிறது.
இந்த மாளிகையின் உள்ளே பெய்ஜிங் இசைநாடக அரங்கம் பெய்ஜிங் நாடகங்களை மட்டுமல்லாமல், சீன இசைநாடகங்களின் பிற முக்கிய வடிவங்களையும் கொண்டுள்ளது. ஆகத்து 2008 இல், குன்க் செயல்திறன் குழு ஜியாங்சு குன்க் அரங்கத்தின் புளோட்டிங் டிரீம்ஸ் என்ற நிகழ்ச்சியை ஒரு வாரம் நிகழ்த்தியது.
இது உலக நினைவுச்சின்ன நிதியின் 2018 ஆபத்தில் உள்ள நினைவுச்சின்னங்களின் பட்டியலில் சேர்க்கப்பட்டுள்ளது.
வெளி இணைப்புகள்
பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:சீனக் கட்டிடக்கலை
இலித்தியம் கார்பனேட்டு
இலித்தியம் கார்பனேட் ஒரு கனிமச் சேர்மம் ஆகும். இது மூலக்கூற்று வாய்ப்பாட்டுடன்  இலித்தியத்தின் கார்பனேட்டு உப்பு ஆகும். இந்த வெள்ளை நிற உப்பு உலோக ஆக்சைடுகளை பதப்படுத்துவதற்கும் மனநிலைக் கோளாறுகளுக்கு சிகிச்சையளிப்பதற்கும் பரவலாக பயன்படுத்தப்படுகிறது.
இருமுனையப் பிறழ்வுக்கான சிகிச்சையைப் பொறுத்தவரை, இது உலக சுகாதார அமைப்பின் அத்தியாவசிய மருந்துகளின் பட்டியலில் உள்ளது, இது அடிப்படை சுகாதார அமைப்பிற்குத் தேவைப்படும் மிகவும்  முக்கியமான மருந்துகளில் ஒன்றாகும்.
பயன்கள்
இலித்தியம் கார்பனேட் ஒரு முக்கியமான தொழில்துறை வேதிப்பொருளாகும். இது சிலிக்கா மற்றும் பிற பொருட்களுடன் இணைந்து எளிதில் உருகும் இளக்கிகளை உருவாக்குகிறது. இலித்தியம் கார்பனேட்டிலிருந்து பெறப்பட்ட கண்ணாடிகள் கணப்பு அடுப்பு பாத்திரங்கள் செய்வதற்கு உகந்ததாக இருக்கும். இலித்தியம் கார்பனேட் குறைந்த தீ வெங்களி பளபளப்பாக்கம் மற்றும் உயர்-தீ வெங்களி பளபளப்பாக்கம் இரண்டிலும் பயன்படும் ஒரு பொதுவான மூலப்பொருள் ஆகும். இலித்தியம் கார்பனேட்டை சேர்த்து தயாரிக்கப்படும் சிமென்ட் மிகவும் விரைந்து இறுகும் தன்மையைப் பெறுகிறது. மேலும் இச்சேர்மம் ஓடு ஒட்டும் பசைகள் உற்பத்தியிலும் இது பயன்படுகிறது. அலுமினியம் புளோரைடுடன் சேர்க்கும்போது, இது அலுமினியத்தை பதப்படுத்துவதற்கான ஒரு சிறந்த மின்பகுபொருள் LiF ஐ உருவாக்குகிறது. இலித்தியம் கோபால்ட் ஆக்சைடால் செய்யப்பட்ட பெரும்பாலான இலித்தியம் அயனி மின்கலத்தின் எதிர்மின்முனை உற்பத்தியிலும் இது பயன்படுத்தப்படுகிறது.
மருத்துவ பயன்கள்
1843 ஆம் ஆண்டில், சிறுநீர்ப்பையில் உள்ள கற்களுக்கு லித்தியம் கார்பனேட் ஒரு புதிய கரைப்பானாகப் பயன்படுத்தப்பட்டது. 1859 ஆம் ஆண்டில், சில மருத்துவர்கள் கீல்வாதம், சிறுநீரகக் கல், வாத நோய், பித்து, மனச்சோர்வு மற்றும் தலைவலி உள்ளிட்ட பல நோய்களுக்கு இலித்தியம் உப்புகளுடனான ஒரு சிகிச்சையை பரிந்துரைத்தனர். 1948 ஆம் ஆண்டில், லித்தியம் அயனிகளின் ஆண்டிமேனிக் விளைவுகளை ஜான் கேட் கண்டுபிடித்தார். இந்த கண்டுபிடிப்பு இலித்தியத்தை, குறிப்பாக இலித்தியம் கார்பனேட்டை, இருமுனையப் பிறழ்வுடன் தொடர்புடைய மனநோய்க்கு சிகிச்சையளிக்க வழிவகுத்தது.
பாதகமான எதிர்வினைகள்
இலித்தியம் உப்புகளை எடுத்துக்கொள்வது ஆபத்துகளையும் பக்க விளைவுகளையும் ஏற்படுத்துகிறது. பல்வேறு மனநல கோளாறுகளுக்கு சிகிச்சையளிக்க லித்தியத்தை நீண்ட கால அளவில் பயன்படுத்துவது பெறப்பட்ட சிறுநீரகத்திசு நீரிழிவு நோய்க்கு வழிவகுக்கும் என்று அறியப்படுகிறது. இலித்தியப் பயன்பாட்டால் நஞ்சாதல் மத்திய நரம்பு மண்டலம் மற்றும் சிறுநீரக அமைப்பை பாதிக்கும் மற்றும் ஆபத்தானது.
பண்புகள் மற்றும் வேதிவினைகள்
சோடியம் கார்பனேட்டைப் போலன்றி, இச்சேர்மம் குறைந்தது மூன்று ஐதரேட்டுகளை உருவாக்கும். இலித்தியம் கார்பனேட் நீரற்ற வடிவத்தில் மட்டுமே உள்ளது. மற்ற லித்தியம் உப்புகளுடன் ஒப்பிடும்போது நீரில் அதன் கரைதிறன் குறைவாக உள்ளது. இலித்தியம் தாதுக்களின் நீர்க்கரைசல்களில் இருந்து இலித்தியத்தைப் பிரித்தெடுப்பது இந்த மோசமான கரைதிறனை அடிப்படையாகக் கொண்டே அமைகிறது. கார்பன் டை ஆக்சைடடின் இலேசான அழுத்தத்தின் கீழ் அதன் வெளிப்படையான கரைதிறன் 10 மடங்கு அதிகரிக்கிறது; இந்த விளைவு மெட்டாநிலைத்தன்மை கொண்ட பைகார்பனேட் உருவாவதால் ஏற்படுகிறது, உருவாகின்ற இச்சேர்மம் கூடுதல் கரைதிறனைக் கொண்டது:
மேற்கோள்கள்
பகுப்பு:உப்புகள் பகுப்பு:இலித்தியம் சேர்மங்கள் பகுப்பு:கார்பனேட்டுகள்
பலதுணை மணம்
ஒருவர் ஒரே நேரத்தில் ஒன்றுக்கு மேற்பட்டவர்களுடன் மண உறவில் இணைந்து வாழ்வது பலதுணை மணம் (Polygamy) எனப்படுகின்றது. பலதுணை மணம் இரண்டு வகையாக அமைதல் கூடும். ஒரு ஆண் பல பெண்களை மனைவிகளாக்கிக் கொண்டு வாழலாம், அல்லது ஒரு பெண் ஒரே நேரத்தில் பல கணவர்களுடன் மண உறவு கொண்டு வாழலாம். முதல் வகை மணம், பலமனைவி மணம் (polygyny) என்றும், இரண்டாவது வகை, பலகணவர் மணம் (polyandry) என்றும் அழைக்கப்படும்.
உலகில் மிகப் பெரும்பான்மையான சமுதாயங்களில் பலதுணை மணமே வழக்கில் உள்ளதாகக் கூறப்படுகின்றது. அதிலும் மிகப் பெரும்பான்மையாகக் கைக்கொள்ளப்படுவது பலமனைவி மணமேயாகும்.
பகுப்பு:திருமண முறைகள்
எகிப்திய புவியியல் அருங்காட்சியகம்
எகிப்திய புவியியல் அருங்காட்சியகம் (Egyptian Geological Museum) என்பது எகிப்தின் கெய்ரோவில் உள்ள ஒரு அருங்காட்சியகமாகும். எகிப்திய புவியியல் ஆய்வின் ஒரு பகுதியாக 1904 ஆம் ஆண்டில் இந்த அருங்காட்சியகம் நிறுவப்பட்டது. இது ஆட்சியாளர் இசுமாயில் பாஷாவின் வழிகாட்டுதலின் கீழ் 1896 இல் தொடங்கப்பட்டது. இந்த அருங்காட்சியகம் மத்திய கிழக்கு மற்றும் ஆப்பிரிக்கக் கண்டத்தில் முதன்முதலில் ஏற்படுத்தப்பட்டது.
அருங்காட்சியக வரலாறு
இந்த அருங்காட்சியகம் ஆரம்பத்தில் கிரேக்க-உரோமானிய பாணியில் கட்டப்பட்டது. இது கெய்ரோ நகரத்தில் உள்ள பொதுப்பணி அமைச்சின் தோட்டங்களில் அமைந்துள்ளது. இது எகிப்திய அருங்காட்சியகத்தை (எகிப்திய பழங்கால அருங்காட்சியகம் என்றும் அழைக்கப்படுகிறது) வடிவமைத்து கட்டிய பிரெஞ்சு கட்டிடக் கலைஞர் மார்செல் டர்கனனான் என்பவரால் வடிவமைக்கப்பட்டது. 3 மீட்டர் (10 அடி) உயரமுள்ள பழங்கால யானையின் தொல்லுயிர் எச்சங்கள் உள்ளடக்கிய, பழங்காலவியல் கண்டுபிடிப்புகளின் புனரமைக்கப்பட்ட புதைபடிவ எலும்புக்கூடுகளுக்கு இடமளிக்கும் வகையில் இந்த கட்டிடத்தில் 4 மீட்டர் (13 அடி) உயரமுள்ள கூரைகளைக் கொண்ட ஒரு கண்காட்சி மண்டபம் இருந்தது. இலண்டனின் இயற்கை வரலாற்று அருங்காட்சியகத்திலிருந்த பழங்காலவியலாளர் வில்லியம் ஆண்ட்ரூஸ் என்பவர் 1904 ஆம் ஆண்டில் இதன் முதல் காப்பாளாராக இருந்தார். அவரைத் தொடர்ந்து 1906 இல் ஹென்றி ஆஸ்போர்ன் என்பவர் பணியாற்றினார்.
அசல் அருங்காட்சியகம் 1968 ஆம் ஆண்டில் பாறையியல் மற்றும் தொல்லுயிரியலுக்கான அருங்காட்சியகத்தின் ஆய்வகங்களை அமைப்பதற்காக வடிவமைக்கப்பட்ட ஒரு இணைப்பைக் கட்டியது. பெருநகர கெய்ரோவை நிர்மாணிப்பதற்காக அசல் கட்டிடம் இடிக்கப்பட்டு 1982 வரை இந்த அருங்காட்சியகம் கெய்ரோ நகரத்தில் இருந்தது.
தற்போதைய அருங்காட்சியகம்
thumb| அருங்காட்சியகத்தின் உள்ளே இந்த அருங்காட்சியகம் கெய்ரோவின் தெற்கு புறநகர்ப் பகுதியான மாடிக்கு அருகிலுள்ள தற்போதைய இடத்திற்கு மாற்றப்பட்டது.
1898 ஆம் ஆண்டில் பயோம் பாலைவனத்தில் உள்ள பிர்கெட் கரூனின் வடக்கே காஸ்ர் அல்-சாகாவில் புவியியலாளர் ஹக் பீட்னெல் என்பவரால் கண்டுபிடிக்கப்பட்ட தொடர்ச்சியான புதைபடிவங்களின் முதுகெலும்புகள் காட்சிக்கு வைக்கப்பட்டுள்ளன. இந்த கலைப்பொருட்கள் அடையாளம் காண பிரிட்டிஷ் அருங்காட்சியகத்திற்கு அனுப்பப்பட்டு அருங்காட்சியகத்தில் காட்சிக்கு வைக்கப்பட்டன. இந்த அருங்காட்சியகத்தில் எகிப்தின் இயற்கை வரலாறு மற்றும் அதன் புவியியல் மற்றும் தாதுக்கள் எகிப்தை உலக சக்தியாக மாற்ற உதவியது என்பதற்கான எடுத்துக்காட்டுகளும் உள்ளன.
திறந்திருக்கும் நேரம்
இந்த அருங்காட்சியகம் வெள்ளி மற்றும் தேசிய விடுமுறைகள் உட்பட ஒவ்வொரு நாளும் காலை 8.30 மணி முதல் மாலை 5.00 மணி வரை திறக்கப்படுகிறது. அருங்காட்சியகத்தை ++ 02 25240916 என்ற தொலைபேசியில் தொடர்பு கொள்ளலாம்.
குறிப்புகள்
பகுப்பு:எகிப்தின் வரலாறு பகுப்பு:அருங்காட்சியகங்கள்
கண்டுகொண்டேன் கண்டுகொண்டேன் (தொலைக்காட்சித் தொடர்)
கண்டு கொண்டேன் கண்டு கொண்டேன் என்பது என்பது ஜீ தமிழ் தொலைகாட்சியில் 1 ஏப்ரல் 2019 முதல் 31 சூலை 2020 வரை திங்கள் முதல் சனி வரை ஒளிபரப்பான தொலைக்காட்சி நாடகத் தொடர் ஆகும். இந்த தொடரில் கிருஷ்ண பிரியா, விஷ்ணு உன்னிகிருஷ்ண, சீமா, அனு ஆகியோர் நடித்துள்ளார். இத்தொடர் கொரோனா தொற்றுநோய் காரணமாக 31 சூலை 2020 அன்று 258 அத்தியாயங்களுடன் முடிவடைந்தது.
நடிகர்களின் தேர்வு
இந்த தொடரில் புதுமுக நடிகை கிருஷ்ணா பிரியா, பிரீத்தி என்ற கதாபாத்திரத்தில் நடிக்க இவருக்கு ஜோடியாக டிக் டாக், சரவணன் மீனாட்சி (பகுதி 3), அரண்மனை கிளி போன்ற தொடர்களில் நடித்த விஷ்ணு உண்ணிகிருஷ்ணன், விக்ரம் என்ற கதாபாத்திரத்தில் நடிக்கின்றார். இவர்களுடன் பிரபல நடிகை சீமா, அன்பழகன், அமிர்தா வர்மன் போன்ற பலர் நடித்துள்ளனர்.
ஒளிபரப்பு நேரம் மாற்றம்
இந்த தொடர் முதல் முதலில் ஏப்ரல் 1, 2019 முதல் சூலை 5, 2019 வரை திங்கள் முதல் வெள்ளி வரை இரவு 7:30 மணிக்கு ஒளிபரப்பானது. சூலை 8, 2019 முதல் இந்த தொடர் திங்கள் முதல் வெள்ளி வரை மாலை 6:30 மணிக்கு நேரம் மாற்றப்பட்டது. இந்த தொடர் ஒளிபரப்பான நேரத்திற்கு பூவே பூச்சூடவா என்ற தொடர் ஒளிபரப்பானது. அதன் பிறகு நவம்பர் 4, 2019 முதல் திங்கள் முதல் வெள்ளி வரை மாலை 6 மணிக்கு ஒளிபரப்பாகி, பிப்ரவரி 24, 2020 முதல் மதியம் 1:30 மணிக்கு ஒளிபரப்பாகி, சூலை 27, 2020 முதல் திங்கள் முதல் சனி வரை இரவு 10:30 மணிக்கு நேரம் மாற்றப்பட்டு ஒளிபரப்பாகி முடிவடைந்தது.
வெளி இணைப்புகள்
பகுப்பு:ஜீ தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நாடகங்கள் பகுப்பு:தமிழ் காதல் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2019 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:2020 இல் நிறைவடைந்த தமிழ்த் தொலைக்காட்சி நிகழ்ச்சிகள்
நோட்டா (திரைப்படம்)
நோட்டா (NOTA) என்பது 2018 ஆம் ஆண்டு வெளியான ஓர் இந்தியத் தமிழ்த் திரைப்படம் ஆகும். இத்திரைப்படமானது அரசியலைச் சார்ந்து எடுக்கப்பட்ட திரைப்படமாகும். இத்திரைப்படத்தை ஆனந்த் சங்கர் எழுதி, இயக்கி ஞானவேல் ராஜாவால் தயாரிக்கப்பட்டது. இத்திரைப்படத்தில் சாம் சிஎஸ் இசையமைத்துள்ளார். இத்திரைப்படமானது அக்டோபர் 05, 2018 அன்று வெளியானது.
காற்று உணர்திறன்
காற்று உணர்திறன் (Air sensitivity) என்ற சொல் பொதுவாக வேதியியலில் காற்றின் பகுதிப் பொருள்களுடன் வேதிச்சேர்மங்களின் வினைதிறன் பற்றி கூறுவதற்காகப் பயன்படுத்தப்படுகிறது. பெரும்பாலும் வினைகள் வளிமண்டல ஆக்சிஜன் (O2) அல்லது நீராவியுடன் (H2O) நடைபெறுகிறது. மேலும் காற்றின் மற்ற பகுதிப்பொருள்களான கார்பன் மோனாக்சைடு (CO), கார்பன் டையாக்சைடு (CO2), நைட்ரஜனும் (N2) வினைபுரிய வாய்ப்புள்ளது.
காற்றில்லா தொழில்நுட்பங்கள்
காற்று உணர்திறன் சேர்மங்களை கையாளுவதற்கு காற்றில்லா தொழில்நுட்பங்கள் பயன்படுகிறது. கையுறைப்பெட்டி மற்றும் ஸ்கிளிங்க் வரிகள் (Schlenk lines) என்ற இரண்டு முக்கிய காற்றில்லா தொழில்நுட்பங்கள் உள்ளன. கையுறைப்பெட்டி என்பது ஆர்கான் அல்லது நைட்ரசன் போன்ற மந்த வாயுக்களால் நிரப்பப்பட்ட பெட்டியாகும். சாதாரண ஆய்வக உபகரணங்கள் கையுறைகளைப் பயன்படுத்தி அமைக்கலாம் மற்றும் கையாளலாம். ஸ்கிளிங்க் வரிகள் என்பது வெற்றிடம் மற்றும் மந்தவாயு இரண்டையும் பயன்படுத்தும் அமைப்பு. தேவைக்கேற்றவாறு அதில் உள்ள கண்ணாடியைப் பயன்படுத்தி வெற்றிடத்தை உருவாக்கவோ அல்லது மந்த வாயுவை நிரப்பவோ முடியம்.
மேற்கோள்கள்
பகுப்பு:வேதியியல் பகுப்பு:கோயம்புத்தூர் மாவட்ட ஆசிரியர்கள் தொடங்கிய கட்டுரைகள் பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள் பகுப்பு:காற்று
சிங்கம்புனரி ஊராட்சி ஒன்றியம்
சிங்கம்புணரி ஊராட்சி ஒன்றியம், தமிழ்நாட்டின்  சிவகங்கை  மாவட்டத்தில் உள்ள 12  ஊராட்சி ஒன்றியங்களில்  ஒன்றாகும். சிங்கம்புணரி வட்டத்தில் உள்ள சிங்கம்புணரி ஊராட்சி ஒன்றியம் முப்பது ஊராட்சி மன்றங்களைக் கொண்டுள்ளது. சிங்கம்புணரியில் இவ்வூராட்சி ஒன்றியத்தின் வட்டார வளர்ச்சி அலுவலகம் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, சிங்கம்புணரி ஊராட்சி ஒன்றியத்தின் மொத்த மக்கள் தொகை 60,691 பேர் ஆவர். அதில் பட்டியல் சாதி மக்களின் தொகை 8,546 ஆக உள்ளது. பட்டியல் பழங்குடிமக்களின் தொகை 1 ஆக உள்ளது.
ஊராட்சி மன்றங்கள்
சிங்கம்புணரி ஊராட்சி ஒன்றியத்தில் உள்ள 30 கிராம ஊராட்சி மன்றங்கள்;
கே. வேட்ரப்பட்டி
'''கே. வேட்ரப்பட்டி', (K. Vetrapatti'') என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கே. வேட்ரப்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், அரூரிலிருந்து 10 கிலோமீட்டர் தொலைவிலும், மாநில தலைநகரான சென்னையிலிருந்து 257 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'22.8"N 78°30'02.7"E ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
மாத்தளை
மாத்தளை (romanized: Māttaḷai) இலங்கையின் மத்திய மாகாணத்தின் மாத்தளை மாவட்டத்தில் அமைந்துள்ள ஒரு மாநகரம் ஆகும். இது கடல்மட்டத்தில் இருந்து 364 மீட்டர் (1,194 அடி) உயரத்தில் மாத்தளை மாவட்டத்தின் தலைநகரமாகவும் அங்கு அமைந்துள்ள பெரிய நகரமுமாகவும் உள்ளது. மாத்தளை இலங்கையின் மலைநாட்டில் கொழும்பிலிருந்து 142 கிலோமீட்டர் (88 மைல்) தொலைவிலும், கண்டியிலிருந்து 16 மைல் தொலைவிலும் அமைந்துள்ளது. இங்கு அமைந்துள்ள அருள்மிகு முத்துமாரியம்மன் கோவில் மிகப் பிரச்சித்தமான வணக்கத்தளமாகும்.
புவியியலும் காலநிலையும்
மாத்தளை மத்திய மலை நாடு என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 492 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 23 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக் காற்றின் மூலம் கிடைக்கிறது. 2000 மி.மீ. வருடாந்த சராசரி மழைவீழ்ச்சியைப் பெறுகின்றது.
கைத்தொழில்
இங்கு நெற்பயிர்ச் செய்கை, மரக்கறிச் செய்கை முக்கிய இடத்தைப் பெறுகிறது. மேலும் தேயிலை, இறப்பர், பெருந்தோட்டங்களும் காணப்படுகிறது.
உசாத்துணைகள்
பகுப்பு:இலங்கை மாவட்ட தலைநகரங்கள் பகுப்பு:மாத்தளை மாவட்டத்தில் உள்ள ஊர்களும், நகரங்களும் பகுப்பு:கண்டி இராச்சியம்
எடுவார்டு பால் நோபெல்
எடுவார்டு பால் நோபெல் (Edward Ball Knobel) (21 அக்தோபர் 1841 – 25 ஜூலை 1930) ஓர் இங்கிலாந்து வணிகரும் பயில்நிலை வானியலாளரும் அவார். இவர் இங்கிலாந்தில் இலண்டன் மாநகரில் பிறந்தார்.
இவர் சட்டப் படிப்பில் முதலில் சேர்ந்துள்ளர். அனல், இவரது புவியியல் ஆர்வம் அரசு சுரங்கப் பள்ளிக்கு(இப்போது இது இம்பீரியல் கல்லூரி, இலண்டன்) 1861 இல் மாறவைத்துள்ளது.இவர்1862 இல் மறுபடியும் தன் வாழ்க்கைப்பணியை மாற்றிக் கொண்டார். இவர் தேறல் வடிப்புத் துறையில் பகுமுறை வேதியியலாளராக பர்ட்டனில் உள்ள பாசு(பீர்) பாசு குழுமத்தில் வேலை செய்யத் தொடங்கினார். இவர் அங்கு மேலாளராகவும் முதன்மை தேறல்வடிப்பாளராகவும் பதவி உயர்வு பெற்றுள்ளார். பிறகு, இவர் 1875 இல் பாக்கிங்கில் அமைந்த சாமுவேல் கோர்ட்டவுல்டு தொழிலகத்தின் பட்டு ஆலை மேலாளரானார். இவரது இறுதி பதவி இல்போர்டு ஒளிப்படக் குழுமத்தில் அமைந்தது.
இவர் 1872 இல் தன் வானியல் ஆர்வத்தை நிறைவு செய்ய, 8.5 அங்குல ஒளித்தெறிப்புவகைத் தொலைநோக்கியை வாங்கியுள்ளார்.இவர் 1875 இல் விண்மீன் அட்டவணைகளின் காலநிரலை வெளியிடத் தொடங்கிய பணி,, தொடக்கநிலை அராபிய வானியலாளர்களை பற்றியும் அரபு, பாரசீக மொழிகளைப் பற்றியும் படிக்கவைத்தது. இவர் 1879 இல் உலூக் பெக்கின் கைப்படியாக இருந்த பாரசீக அட்டணையை மொழிபெயர்த்து வெளியிட்டார்.இவர் பிறகு, கிரேக்க, அரபிய, இலத்தீன மொழிகளில் உள்ள அனைத்து வளங்களையும் பயன்படுத்தி, புதிய விண்மீன் அட்டவணையை ஆல்மகெசுட்டு எனும் பெயரில் உருவாக்கி வெளியிட்டார். இவர் 1915 இல் சி. எச். எஃப். பீட்டர்சுடன் இணைந்து நெடுங்காலத்துக்குப் வேலை செய்து இறுதியாகத் தொகுத்த பதிப்பை வெளியிட்டார். இவர் பிரித்தானிய வானியல் கழகத்திலும்(1892–1893)  அரசு வானியல் கழகத்திலும் (1900–1901) தலைவராக இருந்துள்ளார்.
செவ்வாய்க் கோளின் ஒரு மொத்தல் குழிப்பள்ளம் இவரது நினைவாகப் பெயரிடப்பட்டுள்ளது.
மேற்கோள்கள்
பகுப்பு:1841 பிறப்புகள் பகுப்பு:1930 இறப்புகள் பகுப்பு:பிரித்தானிய வானியலாளர்கள் பகுப்பு:ஆங்கிலேய வானியலாளர்கள்
இந்தியாவில் ஒருபால் உரிமையியல் இணைவின் அங்கீகாரம்
இந்தியா ஒரே பாலின திருமணம் மற்றும் உரிமையியல் இணைவை அங்கீகரிக்கவில்லை. இந்தியா முழுமைக்கும் ஒரே திருமணச் சட்டம் நடைமுறையில் இல்லை. ஒவ்வொரு இந்திய குடிமகனுக்கும் தங்களது சமூகம் அல்லது மதத்தின் அடிப்படையில் பொருந்தும் சட்டத்தினைத் தேர்வு செய்ய உரிமை உண்டு. திருமணச் சட்டங்கள் ஒன்றிய அளவில் இயற்றப்பட்டாலும், பல திருமண சட்டங்கள் இருப்பது இதனை சிக்கலாக்குகிறது. இந்த திருமணச் சட்டங்கள் எதுவும் திருமணம் என்பதை ஆணுக்கும் பெண்ணுக்கும் நடப்பது மட்டுமே என வரையருக்கவில்லை. மேலும், ஒரே பாலினத்தைச் சேர்ந்தவர்கள் திருமணம் செய்வதை இச்சட்டங்கள் வெளிப்படையாகத் தடை செய்யவுமில்லை. இருப்பினும், இச்சட்டங்களின் மொழிநடை இருபாலீர்ப்பையே இயல்பாகக் கொண்டு ஒருபால் திருமணத்தை ஏற்றுக்கொள்ளாத வகையிலேயே அமைந்துள்ளது.
பின்னணி
1987 ஆம் ஆண்டு முதல், மத்திய இந்தியாவில் இந்து முறைப்படி ஒருவரை ஒருவர் திருமணம் செய்துகொண்ட இரண்டு காவல் துறை பெண்களைப் பற்றி தேசிய பத்திரிக்கைகள் அறிவித்தபோது, நாடு முழுவதும், பரவலாக, ஒரே பாலின திருமணங்கள் நடைபெற்றுள்ளதாக பத்திரிகைகள் அறிவித்தன.இவர்களில் பெரும்பாலானோர் சிறு நகரங்கள் மற்றும் கிராமப்புறங்களில் உள்ள நடுத்தர வர்க்க இளம் பெண்களாக இருந்தனர். மேலும், அவர்கள் எந்த ஓரின சேர்க்கை இயக்கத்துடனும் தொடர்பு இல்லாதவர்களாக இருந்தனர். இதில் குடும்பத்தினரின் எதிர்ப்பானது மறுப்பு முதல் வன்முறை,  துன்புறுத்தல் வரை இருந்தது. ஓரினச் சேர்க்கை தம்பதியினரை காவல்துறை பொதுவாக துன்புறுத்தும் நடவடிகைகளில் ஈடுபடுகின்றனர். அதே வேளையில், இந்திய நீதிமன்றங்கள் அவர்கள் பெரியவர்களாக இருப்பதால், அவர்கள் விரும்பும் யாருடனும் வாழ்வதற்கான உரிமையைப் பெற்றுள்ளனர் என்று ஒரே மாதிரியாக கருத்துக்களைத் தெரிவித்துள்ளன. சமீபத்திய ஆண்டுகளில், இந்த தம்பதிகளில் சிலர் தொலைக்காட்சிகளிலும் தோன்றினர். ஒரே பாலின தம்பதிகளால் பல கூட்டு தற்கொலைகளும் நடந்துள்ளன.
"இந்தியாவில் ஒரே பாலின காதல்: இலக்கியம் மற்றும் வரலாற்றிலிருந்து வாசிப்புகள்" (2000) என்பதில், எழுத்தாளர் ரூத் வனிதா கடந்த மூன்று தசாப்தங்களாக நடந்த இதுபோன்ற பல திருமணங்கள் மற்றும் தற்கொலையை பகுப்பாய்வு செய்து, அவர்களின் சட்ட, மத மற்றும் வரலாற்று அம்சங்களை ஆராய்ந்துள்ளார். இந்து திருமணச் சட்டம், 1955 ன் கீழ், தம்பதியர்களில் இருவரில் ஒருவரின் சமூகத்தில் நிலவும் பழக்கவழக்கங்களின்படி இரண்டு இந்துக்களுக்கு இடையே நடக்கும் எந்த திருமணமும் சட்டப்படி செல்லுபடியாகும் என்பதால் பல திருமணங்கள் சட்டப்பூர்வமாக செல்லுபடியாகும் என்று அவர் வாதிடுகிறார். திருமணம் செய்ய எந்த உரிமமும் தேவையில்லை, இன்று இந்தியாவில் பெரும்பாலான பாலின இந்து திருமணங்கள் மத சடங்குகளால் மட்டுமே நடத்தப்படுகின்றன. மாநிலத்தின் சலுகைகளை பெரும்பாலான தம்பதிகள் கேட்டுப் பெறுவதில்லை. தம்பதிகள் சரிபார்ப்பில் ஈடுபடுவதால் பல நன்மைகளைப் பெற முடிகிறது. பெரும்பாலான தம்பதிகள் குடும்பம் மற்றும் சமூகத்தின் சரிபார்ப்பை நாடுகிறார்கள், மேலும் கிராமப்புறங்கள் மற்றும் சிறிய நகரங்களில் உள்ள பல பெண் தம்பதிகள் இந்த சரிபார்ப்பைப் பெற்றுள்ளனர்.
வடிவமைப்பாளர் வெண்டெல் ரோட்ரிக்சு, ஜெரோம் மரேல் எனும் பிரஞ்சுக் காரரை திருமணம் செய்துகொண்டார். இவர்கள் உட்பட பல பிரபலங்கள் ஓரினச் சேர்க்கை தம்பதிகளாக இருந்துள்ளனர்.
டிசம்பர் 2017 இல், இந்திய-வியட்நாமிய ஒரே பாலினத்தை சேர்ந்த தம்பதி, மகாராஷ்டிரா மாநிலத்தின் யவத்மாளில், குடும்பம், நண்பர்கள் மற்றும் நலம் விரும்பிகளுடன் திருமண விழாவை நடத்தியது. ஏப்ரல் 2018 இல், ஒரு அகனள் தம்பதியினர் ஆக்ரா நகரில் திருமணம் செய்து கொண்டது
சான்றுகள்
பகுப்பு:பாலின அமைப்புகள் பகுப்பு:ந.ந.ஈ.தி
கடல் சுவர்
கடற்சுவர் (seawall) அல்லது கடல் சுவர் என்பது கற்கரை நிலத்தின் மீது நேரடியாக கடலோ கடல்சார் நிகழ்வுகளோ தாக்கும்போது தற்காப்புக்காக கட்டப்படும் கட்டுமான. கடல் சுவரின் குறிக்கோள் அலைகள், ஓதங்கள், ஆழிப் பேரலைகள் வழி ஏற்படும் தாக்குதல்களில் இருந்து மாந்த வாழிடத்தைக் காத்துப் பேணுவதாகும். கடல் சுவர் நிலையான அமைப்பாகையால், இது கடலுக்கும் நிலத்துக்கு இடையிலான இயங்கியல் பரிமாற்றத்தைத் தடுக்கிறது.
இது கடல் நீரின் ஓரத்தில் அமைந்த கட்டகமாகும். கடல், கரையை நோக்கி ஊடுருவாமல் கடல்சுவர் தடுக்கிறது. இயற்கை மண்ணோ நிரப்பப்பட்ட மண்ணோ அரிக்கப்படாமல் பாதுகாக்கிறது. கடல் பக்கத்தில் இதன் சரிவு காணப்படும். இச்சரிவு அலை விசைகளின் ஆற்றலைச் சீரழிக்கவும் திசைமாற்றவும் உதவும், சில நேரங்களில் அலை தாங்கி போலவும் காணப்படும். இது மரத்தாலோ, எஃகாலோ, கற்காரையாலோ கட்டப்படலாம். அளவுக்கு மீறிய உயரமான ஓத அலைகளால் கவிழ்க்கப்பட்டோ அடிப்பகுதியில் உள்ள மண்ணால் அரிக்கப்பட்டோ இது இடிந்து போக வாய்ப்புண்டு.
வெளி இணைப்புகள்
பகுப்பு:கடலியல் பகுப்பு:கடற்கரைப் பொறியியல் பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
ஆசிஃப் அலி சர்தாரி
ஆசிஃப் அலி சர்தாரி (உருது: آصف علی زرداری, பி. ஜூலை 26, 1955) ஒரு பாகிஸ்தானின் தற்போதைய மற்றும் 11வது குடியரசுத் தலைவர் ஆவார். இவரின் மகன் பிலாவல் புட்டோ சர்தாரி உடன் ஆளும் பாகிஸ்தான் மக்கள் கட்சியின் தலைவரும் ஆவார். பாகிஸ்தானின் பிரதமராக இருமுறை பதவி வகித்த மறைந்த பெனசீர் புட்டோவின் கணவர்.
பாகிஸ்தான் அரசால் ஊழலுக்காக குற்றம்சாட்டிற்காக 1997 முதல் 2004 வரை இவர் சிறையில் இருந்தார்.
மேற்கோள்கள்
பகுப்பு:பாகிஸ்தான் அரசியல்வாதிகள் பகுப்பு:1956 பிறப்புகள் பகுப்பு:வாழும் நபர்கள் பகுப்பு:1955 பிறப்புகள்
சாக்கோட்டை ஊராட்சி ஒன்றியம்
சாக்கோட்டை ஊராட்சி ஒன்றியம், தமிழ்நாட்டின் சிவகங்கை மாவட்டத்தில் உள்ள 12  ஊராட்சி ஒன்றியங்களில் ஒன்றாகும். காரைக்குடி வட்டத்தில் உள்ள சாக்கோட்டை ஊராட்சி ஒன்றியம் இருபத்தி ஆறு ஊராட்சி மன்றங்களைக் கொண்டுள்ளது. சாக்கோட்டையில் இவ்வூராட்சி ஒன்றியத்தின் வட்டார வளர்ச்சி அலுவலகம் அமைந்துள்ளது.
மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி, சாக்கோட்டை ஊராட்சி ஒன்றியத்தின் மொத்த மக்கள் தொகை 92,893 ஆகும். அதில் பட்டியல் சாதிமக்களின் தொகை 15,200 ஆக உள்ளது. பட்டியல் பழங்குடி மக்களின் தொகை 41 ஆக உள்ளது.
ஊராட்சி மன்றங்கள்
சாக்க்கோட்டை ஊராட்சி ஒன்றியத்தில் உள்ள 26 கிராம ஊராட்சி மன்றங்கள்:
மேற்கோள்கள்
பகுப்பு:சிவகங்கை மாவட்ட ஊராட்சி ஒன்றியங்கள்
துளசிபூர், நேபாளம்
துளசிபூர் (Tulsipur), நேபாளத்தின் மத்திய மேற்கில் அமைந்த மாநில எண் 5ல் உள்ள தாங் மாவட்டத்தில் அமைந்த துணைநிலை மாநகராட்சி  ஆகும். 2011ம் ஆண்டின் மக்கள்தொகை கணக்கெடுப்பின்படி,
துளசிபூர் நகரத்தின் மக்கள்தொகை 115,759 ஆகவுள்ளது. அதில் ஆண்கள் 67,804 ஆகவும்; பெண்கள் 75,065 ஆகவும் உள்ளனர்.
துளசிப்பூர் வானூர்தி நிலையத்திலிருந்து, தேசியத் தலைநகரம் காட்மாண்டு மற்றும் பிற நகரங்களுக்கும் வானூர்த்திகள் இயக்கப்படுகிறது.
வெளி இணைப்புகள்
பகுப்பு:நேபாள நகரங்கள்
எட்வார்ட்சு நோய்த்தொகை
எட்வார்ட்சு நோய்த்தொகை Edwards syndrome, அல்லது முக்குறுமவகம் 18  (trisomy 18), என்பது முக்குறுமவகம் 18 இன் முழு அல்லது பகுதி மூன்றாம்படி உருவாதலால் ஏற்படும் மரபியல் கோளாறு ஆகும். உடலின் பலபகுதிகள் தக்கமுறுகின்றன. இக்குழந்தைகள் வளர்ச்சி குன்றிச் சிறியனவாகவும் பிறவி இதயக் குறைபாடுகளுடனும் அமைகின்றன. பிற கூறுபாடுகளாக சிறுதலையும் சிறுதாடையும் மடங்கிய கையும் மேற்படிந்த விரல்களும் கடுமையான அறிதிறன் குறைவும் அமையும்.
பெரும்பாலும் எட்வார்ட்சு நோய்த்தொகை இனப்பெருக்கக் கலங்களின் உருவாக்கத்தின்போது அல்லது கருக்குழவியின் தொடக்கநிலை வளர்ச்சியின்போது ஏற்படும் சிக்கல்களால் தோன்றுகிறது. தாயின் அகவை கூடும்போது நோயின் வீதமும் கூடுகிறது. அருகியநிலையில் இது பெற்றோரிடம் இருந்து மரபுக் கையளிப்பாகவும் அமைவது உண்டு. இது பல்கலக் முக்குறுமவகம் 18 ஐப் போல, எப்போதும் அனைத்து உயிர்க்கலங்களிலும் ஏற்படாது. அத்தகைய நிலையில் இந்நோயின் முனைவான செயல்பாடு மிகவும் குறைவாகவே காணப்படும். முதனிலை ஐயத்தைப் புறவொலி அல்கீடு உருவாக்கினால் இந்நிலையை உறுத்திப்படுத்த பனிக்குட்த் துளைப்பு ஆய்வு உதவுகிறது.
எட்வார்ட்சு நோய்த்தொகை உயிரோடு பிறக்கும் 5,000 குழந்தைகளில் ஒரு குழந்தைக்கு ஏற்படுகிறது. இவற்றில் உயிரோடு வாழும் குழந்தைகளில் பெரும்பான்மையானவை பெண்குழந்தைகளே. ஆனால் பிறப்புக்கு முன்பே பெரும்பாலான குழந்தைகள் இறந்துவிடுகின்றன. ஓராண்டுக்குப் பிறகு வாழத்தகும் வாய்ப்பு 5-10% ஆகும். இதை 1960 இல் ஜான் கில்டன் எட்வார்ட்சு முதலில் விவரித்தமையால் இது அவரது பெயரை தாங்கியுள்ளது.
அறிகுறிகள்
எட்வர்ட்ஸ் நோய்த்தொகை உள்ள குழந்தைகளுக்கு பல்வேறு வகையான உடல் சார்ந்த பிரச்சனைகள் காணப்படலாம். பிறக்கும் போது குறைந்த எடையில் பிறத்தல், சிறிய அசாதாரண வடிவ தலை, சிறிய தாடை மற்றும் வாய், வளர்ச்சியடையாத கட்டைவிரல், ஒன்றன் மேல் ஒன்றாக மேலெழுந்து காணப்படும் விரல்கள், குறுகிய கண் இமைகள், வட்டமான கால்களுடன் மென்மையான பாதங்கள், அசாதாரண வடிவ மூக்கு, வளர்ச்சியடையாத காதுகள், பிளவுப்பட்ட உதடு மற்றும் அண்ணம், குறுகிய மார்பு என்புகள் ஆகிய அறிகுறிகளை காணலாம். எட்வர்ட்ஸ் நோய்த்தொகையினால் பாதிக்கப்பட்ட குழந்தைகளுக்கு பொதுவாக இதயம் மற்றும் சிறுநீரக பிரச்சினைகள், சுவாச பிரச்சினைகள், நுரையீரல் மற்றும் சிறுநீர் மண்டலத்தின் அடிக்கடி தொற்றுகள் ஏற்படல், என்புகள் பலவீனமடைதல், உணவு தொடர்பான சிக்கல்களினால் வளர்ச்சி பாதிக்கப்படல், கடுமையான கற்றல் குறைப்பாடு என்பன காணப்படலாம்.
மரபியல்
எட்வர்டு நோய்த்தொகை என்பது நிறமூர்த்தங்களில் ஏற்படும் அசாதாரணங்களினால் ஏற்படுகின்றது. எட்வர்டடு நோய்த்தொகை உள்ள ஒரு குழந்தைக்கு  18 ஆவது  நிறமூர்த்தத்தின் மூன்று பிரதிகள் காணப்படும். முழு (முக்குறுமவகம் 18) அல்லது ஒரு பகுதியாக (இடமாற்றங்கள் காரணமாக) ஏற்படலாம். கூடுதல் பிரதியின் விளைவுகள் கூடுதல் பிரதியின் அளவு மரபணு வரலாறு மற்றும் வாய்ப்பு ஆகியவற்றைப் பொறுத்து பெரிதும் மாறுபடும். அனைத்து மனிதர்களிடையேயும் ஏற்படக்கூடும். எட்வர்ட்ஸ் நோய்த்தொகை ஆண்களை விட பெண்களில் அதிகளவில் ஏற்படுகிறது.
முன்கணிப்பு
இந்த நோயினால் பாதிக்கப்பட்ட 95% கருக்கள் பிறப்பதற்கு முன்பே இறந்துவிடும். இதய அசாதாரணங்கள், மூச்சுத்திணறல் ஆகியன இறப்பிற்கான முக்கிய காரணங்களாகும். இந்நோயினால் பாதிக்கப்பட்ட உயிருடன் பிறக்கும் குழந்தைகளில் பாதிப்பேர் ஒரு வாரத்திற்கு பிறகு உயிர் வாழ்வதில்லை. அவர்களின் சராசரி ஆயுட் காலம் 15 நாட்கள் ஆகும். சுமார் 8-12% வீதமான குழந்தைகள் 1 வருடத்திற்கு மேல் வாழ்கின்றனர். ஒரு சதவீத குழந்தைகள் 10 வயது வரை வாழ்கின்றனர். முக்குறுமவகம் 18 இனால் பாதிக்கப்பட்ட 254 குழந்தைகளில் மேற்கொள்ளப்பட்ட கனேடிய ஆய்வு 9.8% வீதமான பத்து வருட உயிர்வாழ்வை நிரூபித்தது.
கொள்ளைநோயியல்
எட்வர்ட்ஸ் நோய்தொகை பிறக்கும் 5,000 குழந்தைகளில் ஒருவருக்கு ஏற்படுகிறது. இந்த நோயினால் பாதிக்கப்பட்ட கருக்கள் பெரும்பாலும் உயிருடன் பிறப்பது அரிது. 20 மற்றும் 30 வயதிற்குட்பட்ட பெண்கள் கருத்தரிக்கும் போதும் கருவிற்கு இந்த நோய் ஏற்படலாம் ஆயினும் பெண்ணின் வயதின் அதிகரிப்புடன் நோய் தாக்க வீதமும் அதிகரிக்கின்றது. இந்நோயினால் பாதிக்கப்பட்ட குழந்தையை கருத்தரிப்பதற்கான தாயின் சராசரி வயது 32½ ஆகும்.